एल क्लासिको
एल क्लासिको (अंग्रेज़ी: El Clásico, स्पानी उच्चारण: [el ˈklasiko]) या एल क्लासिक फुटबॉल के दो प्रतिद्वंद्वी क्लबों बार्सिलोना और रियल मैड्रिड के बीच किसी भी फुटबॉल मैच को दिया जाने वाला नाम है। मूल रूप से इसे सिर्फ़ स्पेनिश चैंपियनशिप में आयोजित प्रतियोगिताओं के लिए इस्तेमाल किया जाता था। अब इन दोनों क्लबों के बीच के हर मैच, जैसे कि यूईएफए चैंपियंस लीग, स्पेनिश सुपर कप और कोपा डेल रे को एल क्लासिको कहा जाता है। इसे दुनिया के सबसे बड़े क्लब फुटबॉल खेलों में से एक माना जाता है और यह सबसे ज्यादा देखे जाने वाले वार्षिक खेल आयोजनों में शामिल है। दोनों क्लब दुनिया के सबसे धनी और सबसे सफल फुटबॉल क्लबों में शामिल हैं और 2014 में फोर्ब्स ने बार्सिलोना और रियल मैड्रिड को दुनिया की दो सबसे मूल्यवान टीमों का दर्ज़ा दिया था। 21 अप्रैल 2024 को खेले गए मैच के बाद रियल मैड्रिड एल क्लासिको के परिणामों में 105 जीत के साथ, जबकि बार्सिलोना के 100 मैच जीते हैं और 52 मैच ड्रॉ रहे हैं।